Հյոմին

Պակ Սո Յոն (, , , առավել հայտնի է որպես Հյոմին (), հարավկորեացի երգչուհի, դերասանուհի և երգերի հեղինակ։ T-ara գյորլ խմբի անդամ է։ Բացի իր խմբի գործունեությունից, Հյոմինը նաև նկարահանվել է տարբեր հեռուստատեսային դորամներում, ինչպիսիք են «Իմ աղջիկը՝ Կումիհոն» (2010), «Քեբեքը» (2011), «Հազարամյա տղամարդ» (2012) և տարբեր ֆիլմերում, ինչպիսիք են «Սարսափելի» (2011) և «Անեծքը» (2013)։ 2014 թվականի հունիսի 30-ին Հյոմինը առաջնաելույթ է ունեցել որպես մենակատար՝ «Make Up» դեբյուտային մինի-ալբոմով։

Կարիերա

1989-2011: Վաղ կյանք և կարիերայի սկիզբ 
Պակ Սոենը ծնվել է 1989 թվականի մայիսի 30-ին Կորեայի Հանրապետության Պուսան քաղաքում և ընտանիքի միակ երեխան է։ 1997 թվականին՝ 8 տարեկանում, Հյոմինը հաղթել է «MiMi Princess» մոդելային մրցույթում։ Նա հայտնի էր որպես մոդել և նկարահանվել է առցանց խանութների համար։ Եղել է JYP Entertainment լեյբլի ստաժյորը։ Ենթադրվում էր, որ նա 2007 թվականին կլինի Հյոնաի փոխարինողը Wonder Girls խմբում։ Նախքան «Core Contents Media» լեյբլի՝ նրան նկատելը Հյոմինը նկարահանվել է SS501-ի «Unlock», SG Wannabe-ի «Smooth Break-Up» և FT Island «Heaven» արտիստների երաժշտական տեսահոլովակներում։

Հյոմինը մինչև իր առաջնաելույթը ընտրվել է «Core Contents Media» լեյբլի կողմից՝ լեյբլի գծով իր գործընկերների որոշ երգերին մասնակցելու համար։ Այն ներառում էր Հվան Չժոն Իմին, «Color Pink» նախագիծը՝ SeeyYa-ի, Davichi մասնակցությամբ։ Նա նաև SeeYa-ի հետ միասին մասնակցել է «Hot Girl» երգի համար երաժշտական շոուին։

T-ara խմբի կազմում Հյոմինը առաջնաելույթ է ունեցել 2009 թվականին։ Խմբի առաջնաելույթը տեղի է ունեցել հուլիսի 30-ին կայացած M Countdown երաժշտական ծրագրում՝ իրենց «Lie» սինգլով։ 2009 թվականի հոկտեմբերի 23-ից 2010 թվականի դեկտեմբերի 24-ը Հյոմինը եղել է «Անպարտելի երիտասարդության» էստրադային շոուի հիմնական մասնակիցը։

Նոյեմբերին Հյոմինը նկարահանվել է «I Really Really Like You» երաժշտական արտադրության մեջ՝ հարմարեցված «Իրական սեր» հիթային դորամային։ Բորամ խմբից նրա գործընկերը, նկարահանվել է նույն մյուզիքլում 2010 թվականի դեկտեմբերին՝ հոր Չոն Յան Ռոկի կողքին։

2010 թվականին Հյոմինը «Wonder Women» նախագծի խմբում էր` լեյբլի գործընկերներ SeeYa-ի և Davichi-ի, ինչպես նաև իր գործընկերոջ` Համ Ինչժիի հետ։ Նա 2010 թվականին հայտնվել է «Սրճարան» դորամայի սաունդթրեքում, իսկ 2011 թվականին համագործակցել է Brave Brothers-ի հետ՝ «Beautiful Girl» թվային սինգլի համար։ Նույն թվականին երկրորդական դեր է խաղացել «Իմ ընկերուհի Կումիհոն» հեռուստասերիալում։

2011 թվականի հունիսի 14-ին Core Contents Media-ն Հյոմինին ներկայացրել է որպես T-ara խմբի նոր առաջնորդ։ Այս ընթացքում խումբը թողարկել է «John Travolta Wannabe» մինի-ալբոմը։ Հետագայում Հյոմինը ղեկավարությունը զիջել է խմբի մեկ այլ անդամի՝ Սոյոնին։ Հյոմինն իր առաջնաելույթը կատարել է «Սարսափելի» սարսափ ֆիլմում, որը էկրան է բարձրացել օգոստոսի 4-ին։

2012-2013: Դերասանական կարիերա և T-ara N4 

2012 թվականին Հյոմինը խաղացել է «Մեր երիտասարդությունը, Ռոլի-Պոլի» մյուզիքլում ՝ խմբի անդամներ Ջիյոնի և Սոյոնի հետ միասին։ Հյոմինը նկարահանվել է նաև «We Got Married» շոուի չինական տարբերակում, որում խաղացել է Ֆու Սինբոյի հետ։ Հունիսի 14-ին հաստատվել է, որ Հյոմինը աննշան դեր է խաղացել «Հազար տղամարդ» սիթքոմում։

2013 թվականի փետրվարի 10-ին Հյոմինը Կենտո Յամազակիի և Կուրումի Շիմիզուի հետ միասին նկարահանվել է ճապոնական «Անիծյալ» ֆիլմի գլխավոր դերում։ Ապրիլին T-ara խմբի անդամներ Ինչժին, Ջինյոնը և նախկին անդամ Արիմը ստեղծել են T-ara N4 անվամբ ենթախումբը՝ թողարկելով իրենց առաջին «Jeon Won Diary» մինի ալբոմը։

2014-մեր օրեր։Սոլո առաջնաելույթ և MBK Entertainment լեյբլից հեռացում  

2014 թվականի հունիսին Հյոմինը թողարկել է իր առաջնաելույթային «Make Up» մինի ալբոմը «Nice Body» գլխավոր երգով։ Նա պաշտոնապես առաջնաելույթ է ունեցել հուլիսի 3-ին M Countdown-ում։ Հուլիսի 20-ին Հյոմինը թողարկել է ևս մեկ սինգլ «Fake It»

2016 թվականի մարտի 14-ին Հյոմինը թողարկել է «Still» սինգլը։ Հյոմինի երկրորդ «Sketch» մինի-ալբոմը երկու գլխավոր «Sketch» և «Gold» սինգլներով թողարկվել է 2016 թվականի մարտի 17-ին

2018 թվականի հունվարին Հյոմինը լքել է «MBK Entertainment» լեյբլը՝ պայմանագրի ժամկետի ավարտից հետո։ Նրա նպատակը եղել է շարունակել T-ara խմբում իր գործունեությունը։ Մայիսին Հյոմինը միացել է Sublime Artist Agency-ին՝ իր մենակատար կարիերան սկսելու համար Հարավային Կորեայում և Չինաստանում։ Օգոստոսի 7-ին պարզվել է, որ Հյոմինը վերադառնալու է նոր նյութերով սեպտեմբերի կեսերին և աշխատել է որպես պրոդյուսեր EXO-ի «Ko Ko Bop», Twice-ի «Dance The Night Away» և այլ երգերի վրա։ Սեպտեմբերի 12-ին Հյոմինը թողարկել է թվային «Mango» անվամբ սինգլը, որին հաջորդել է շոուքեյս։

2019 թվականի հունվարի 20-ին՝ իր երրորդ մինի ալբոմից առաջ, որը, ինչպես սպասվում էր, թողարկվելու էր փետրվարի կեսերին Հյոմինը թողարկել է իր երկրորդ թվային «U Um U Um» սինգլը։ Փետրվարի 20-ին Հյոմինը թողարկել է իր երրորդ «Allure» մինի ալբոմը։ Ալբոմի վերնագիրը նույնպես կոչվում է «Allure (입꼬리)»։

Այլ գործունեություն

Հագուստի ձևավորում 
2011 թվականի հունիսին T-ARA խմբի «Roly-Poly» երգի վրա աշխատելիս Հյոմինն ինքն է մշակել է ռետրո ոճով իր բեմական զգեստները և կարճ շորտեր, որոնք այդ շրջանում հայտնի էին։

2012 թվականի հունիսին Հյոմինը համագործակցել է հայտնի ոճաբան Քիմ Սունգ-իլի հետ` G-Market-ի համար բացառիկ հագուստի գիծ գործարկելով։ Հյոմինը մասնակցել է 150 հագուստի մշակման և ակտիվորեն մասնակցել է հավաքածուի խթանմանը։

2016 թվականին Հյոմինը դարձել է կոսմետիկայի նոր ապրանքանիշի՝ Brave Brothers-ի դեմքը։

Կոսմետիկ ապրանքանիշ 
2019 թվականին Հյոմինը համագործակցել է VT Cosmetics-ի և KODI-ի հետ, որպեսզի 2019 թվականի փետրվարի 25-ին գործարկվի նոր կոսմետիկ ապրանքանիշ՝ «MINITT» անվանումով։ Հյոմինը ուղղակիորեն մասնակցել է պլանավորման, նախագծման և զարգացման գործընթացին։

«MINITT» ապրանքանիշի անվանումը «MIN» и «MINUTE» Հյոմինի համադրություն է, ինչը նշանակում է «ընկղմվել MINITT-ի կախարդանքի մեջ այս պահին»։ Բրենդի կարգախոսն է «Նկարիր քո գույնը, նկարիր քո MINITT-ը»։

Սկավառակագրություն

Մինի ալբոմներ 
 Make Up (2014)
 Sketch (2016)
 Allure (2019)

Ֆիլմագրություն

Ֆիլմեր

Հեռուստասերիալներ

Մրցանակներ

Ծանոթագրություններ

Արտաքին հղումներ 
Hyomin on IMDb
Hyomin at HanCinema
Инстаграм Hyomin
Твиттер Hyomin

Հարավկորեացի հեռուստատեսային դերասանուհիներ
Հարավկորեացի կինոդերասանուհիներ
Հարավկորեացի մոդելներ
Հարավկորեացի երգչուհիներ
Հարավկորեացի դերասանուհիներ
Հարավկորեացի երաժիշտներ